1978L0055 — DA — 09.08.2002 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

RÅDETS DIREKTIV

af 19. december 1977

om ændring af direktiverne 66/400/EØF, 66/401/EØF, 66/402/EØF, 68/193/EØF, 69/208/EØF, 70/458/EØF og 70/457/EØF om handel med bederoefrø, frø af foderplanter, sædekorn, vegetativt formeringsmateriale af vin, frø af olie- og spindplanter og med grønsagsfrø samt om den fælles sortsliste over landbrugsplantearter

(78/55/EØF)

det er imidlertid sandsynligt, at undersøgelserne vedrørende indrømmelse på fællesskabsplan af nævnte ligestilling ikke i samtlige de tilfælde, hvor der på nationalt plan er indrømmet ligestilling, bliver afsluttet inden udløbet af ovennævnte frister; der bør derfor åbnes mulighed for ved en hurtig fremgangsmåde i visse tilfælde at træffe afgørelse om en eventuel forlængelse af disse frister, for at der ikke skal opstå forstyrrelse af de bestående handelsforbindelser —

ved Rådets direktiv 70/457/EØF af 29. september 1970 om den fælles sortsliste over landbrugsplantearter ( 3 ), senest ændret ved direktiv 73/438/EØF ( 4 ) og direktiv 70/458/EØF af 29. september 1970 om handel med grønsagsfrø ( 5 ), senest ændret ved direktiv 76/307/EØF ( 6 ), er det bestemt, at medlemsstaterne fra 1. juli 1977 ikke længere på nationalt plan kan fastslå ligestillingen af de officielle undersøgelser af sorter og af de kontrolforanstaltninger vedrørende systematisk vedligeholdelsesavl af sorter, der foretages i tredjelande; ved direktiv 70/458/EØF er det bestemt, at medlemsstaterne fra 1. juli 1977 ikke længere på nationalt plan kan fastslå ligestillingen af frø, der er høstet i et tredjeland;

indvundne erfaringer vedrørende forsyningen med frø af spindhør har vist, at det er nødvendigt i yderligere fire år at tillade forhandling af certificeret frø af tredje generation; denne frist skulle ligeledes gøre det muligt for medlemsstaterne at træffe enhver hensigtsmæssig foranstaltning med henblik på i nær fremtid at sikre sig tilstrækkelige forsyninger med frø af spindhør af kategorierne certificeret frø af første generation og certificeret frø af anden generation;

frø, der skal godkendes som certificeret frø, skal principielt stamme fra basisfrø, dog tillader ovennævnte direktiver som en undtagelse, at frø godkendes som certificeret frø, såfremt det stammer fra officielt undersøgt præ-basisfrø; for visse arters vedkommende, navnlig for så vidt angår arter, for hvilke godkendelse som certificeret frø af anden generation er tilladt, vil denne mulighed ikke være tilstrækkelig; den bør derfor udvides, for så vidt der stilles tilstrækkelige garantier;

det forekommer hensigtsmæssigt for visse direktivers vedkommende og i henhold til en hurtig fremgangsmåde at tilpasse listen over arter for så vidt angår benævnelser for og krydsninger mellem disse arter;

▼M2 —————

▼B

Artikel 2

Rådets direktiv 66/401/EØF af 14. juni 1966 om handel med frø af foderplanter ( 7 ), senest ændret ved direktiv 75/444/EØF ( 8 ), ændres således:

1) I artikel 2 indsættes som stk. 1a og 1b:

»1a) De ændringer, der på baggrund af udviklingen inden for videnskabelig eller teknisk viden skal foretages i den i stk. 1, afsnit A, anførte liste over arter for så vidt angår benævnelserne for og hybrider frembragt ved krydsning af de arter, der er nævnt i dette direktiv, vedtages efter fremgangsmåden i artikel 21.

1b) Efter fremgangsmåden i artikel 21 kan medlemsstaterne bemyndiges til som undtagelse fra stk. 1, afsnit C, litra a), at godkende frø af selvbefrugtende eller apogame arter som certificeret frø, når det drejer sig om frø, der er anmeldt til certificering som basisfrø, og som stammer direkte fra frø fra en ikke officielt undersøgt generation forud for basisfrøet. Denne bestemmelse gælder ikke for frø af hybrider. Godkendelse af frø som certificeret frø kan kun finde sted, såfremt den, der ansøger om certificering, har anmodet herom med forædlerens indforståelse, og såfremt det ved en officiel efterkontrol på grundlag af officielt udtagne prøver, foretaget senest i dyrkningsperioden for det anmeldte frø, er fastslået, at frøet af den forudgående generation har opfyldt de betingelser, der gælder for basisfrø med hensyn til sortsægthed og -renhed. I så fald skal forædleren ved prøveudtagningen opgive det samlede dyrkningsareal for frø af den forudgående generation. Disse betingelser kan som følge af udviklingen i videnskabelig eller teknisk viden ændres efter fremgangsmåden i artikel 21.

Medlemsstaterne foreskriver, at de officielle etiketter for frø, der forhandles i henhold til den i første afsnit nævnte bemyndigelse, skal være mærket: »Må udelukkende forhandles i … (den pågældende medlemsstat)«; medlemsstaterne kan endvidere i disse tilfælde foreskrive, at de officielle etiketter ligeledes skal være mærket: »Kun til videre fremavl«.«